**Tram 11** je zagrebački hip-hop/rap sastav, koji je u drugoj polovici 90-ih godina 20. stoljeća bio jedan od prvih uspješnih rap izvođača u Hrvatskoj.

Članovi sastava su reperi Srđan Ćuk i Nenad Šimun, koji djeluju pod umjetničkim imenima »General Woo« i »Target«.

Više puta su svojim radom izazvali kontroverze šire od muzičke scene a ponajviše posljednjim albumom koji uključuje seksitičke, homofobne, nacionalističke, profašističke tekstove te govor mržnje, te i slične naknadne izjave.

Povijest
--------

### Počeci

Tram 11 su 1996. osnovali Nenad Šimun (Target) i Srđan Ćuk (General Woo), te su bili jedni od prvih hip hop i rap glazbenika u Hrvatskoj. Sastav je nazvan prema zagrebačkoj tramvajskoj liniji br. 11. Svoj prvi studijski album *Čovječe ne ljuti se* objavljuju 1999. a album *Vrućina gradskog asfalta* izlazi godinu dana kasnije. Godine 2003. objavljuju kompilaciju najboljih pjesama nazvanu *Tajna crne kutije (The Best Of)*. 

Sastav se raspao 2003. te su nakon toga General Woo i Target objavili nekoliko samostalnih albuma.

### Povratak na scenu

Početkom 2017. godine na koncertu Generala Woo-a u Zagrebu gostovao je Target te su zajedno pjevali jedne od njihovih najpoznatijih pjesama kao sto su *»Hrvatski Velikani«* i *»Kaj Ima Lima«*. Nakon pozitivnog odaziva publike Tram 11 planiraju koncert.

Prvog travnja 2017. godine nakon 14 godina bez aktivnosti najavljen je koncert sastava Tram 11 koji se planira održati 11. studenog 2017. godine u Domu sportova. Krajem travnja 2017. godine rasprodana je cijela mala dvorana Doma sportova u Zagrebu te se koncert prebacuje u veliku dvoranu Doma sportova. Dana 5. svibnja 2017. godine 2/3 karata za koncert je prodano i očekuje se preko 6000 ljudi na koncertu, a 45 dana prije koncerta sve karte su rasprodane te je napravljen očekivani spektakl u Domu sportova. Kasnije tijekom 2017. LAA otkriva datume njihovog sljedećeg koncerta 12. 13. i 14. travnja 2018. godine.

#### Jedan i jedan

*Glavni članak: Jedan i jedan*
Početkom 2022. godine Tram 11 objavljuje album *Jedan i jedan*. Mnogi hrvatski mediji komentirali su taj album i pjesmu »PŠK« zbog provokativnih i politički nekorektnih stihova. Prema nekim kritičarima, pjesmom »PŠK« iskazuje se mržnja prema određenim skupinama. Dana 24. siječnja 2022. objavljeno je da diskografska kuća Menart otkazuje suradnju sa sastavom i da se album povlači iz prodaje.

Diskografija
------------

### Albumi

* 1999.: *Čovječe ne ljuti se*
* 2000.: *Vrućina gradskog asfalta*
* 2022.: *Jedan i jedan*

### Kompilacije

* 2003.: *Tajna crne kutije (The Best Of)*

Izvori
------

1. ↑  Melisa Skender; Ivana Čulić (25. studenoga 2003). „Novac je ubio hrvatski hip-hop" [Money killed Croatian hip-hop] (Croatian). *Nacional*. Arhivirano iz originala na datum 3 July 2012. Pristupljeno 3 July 2012.
2. ↑   *Arhivirana kopija*. Arhivirano iz originala na datum 5. travnja 2017.. Pristupljeno 6. travnja 2017.
3. ↑  Hrvoje Horvat. „Poput afroameričkih repera Tram 11 prosti su, politički nekorektni i sjajni" (hrvatski). *Večernji list*. Pristupljeno 24. siječnja 2022.
4. ↑  Zoran Stajčić. „Tram 11 ‘Jedan i jedan’ – za ‘Bujicu’ spremni" (hrvatski). *Ravno do dna*. Pristupljeno 24. siječnja 2022.
5. ↑   *Tram 11 "Jedan i jedan" – što se ovo dogodilo?*. Muzika.hr. 23. siječnja 2022. Arhivirano iz originala na datum 24. siječnja 2022. Pristupljeno 24. siječnja 2022.
6. ↑  Vecernji.hr. „Menart raskida ugovor s grupom Tram 11: 'Odlučili smo povući album iz fizičke prodaje te sa svih digitalnih streaming servisa'" (hrvatski). *Večernji list*. Pristupljeno 24. siječnja 2022.
7. ↑  Đenada Kučković. „Doznajemo: Menart prekida suradnju s Tram 11, njihov kontroverzni album povlače iz prodaje" (hrvatski). *Jutarnji list*. Pristupljeno 24. siječnja 2022.
8. ↑  *Tram 11 – Jedan I Jedan*, Discogs, discogs.com, pristupljeno 24. siječnja 2022.

Vanjske poveznice
-----------------

* Tram 11 na Discogsu, discogs.com

|  |  |
| --- | --- |
| Normativna kontrola Uredi na Wikidati | 
* MusicBrainz: c429b270-c34d-4392-9703-85b3af05d505

 |